સુરત મહાનગરપાલિકાના સિટી ઇજનેર જતીન શાહ કહે છે, “આખા ગુજરાતના કોઈ પણ શહેર કરતાં સુરતમાં સૌથી વધારે ફ્લાયઓવર્સ અને બ્રિજ છે. હાલમાં જ ૯૧મો ફ્લાયઓવર સિટીલાઈટ વિસ્તારમાં ખુલ્લો મુકાયો તે ઉપરાંત બીજા ૯ ફ્લાયઓવર્સ પ્લાનિંગમાં છે અને ૩ બીઆરટીએસને જોડતા બ્રિજ બનવાની કામગીરી ચાલુ છે.” આમ જોતાં ટૂંક સમયમાં સુરત ફ્લાયઓવર્સની સદી પૂર્ણ કરશે. સુરતને સિલ્ક સિટી તરીકે ઓળખવામાં આવે છે, જોકે ફ્લાયઓવરની સદી પછી પુલસિટી તરીકે સંબોધવામાં પણ નવાઈ નહીં!